Millainen talvinojakki ? -> Azub Max päiväkirja - Sivu 5 - nojapyöräfoorumi.fi
ViestiKirjoittaja NikoK » 13 Loka 2015, 11:48
Premnas kirjoitti: Onhan se. Viime talvena koin lumeakin pahemmaksi märän sohjon, joka liimautui runkoon ja renkaisiin hyvin tehokkaasti . Tosin lokarien sisäpintaan kun suihkauttaa silikonisuihketta niin sen jälkeen renkaat eivät niin helposti lukkiudu pakkautuvan sohjon vuoksi. En kyllä tiedä voinko tai haluanko sittenkään luopua scorpionista kokonaan kun se on niin hyvä jäisillä ja uraisilla keleillä, vaikka samaan aikaan etsin sohjoon sopivampaa kulkupeliä. Pyöräkellari täyttyy kohta .
Kerrot sitten varmaan millaista tuolla Azubilla on ajaa talvella kunhan talviajo-olosuhteet tulevat ajankohtaiseksi ?
Minäkin päätän vasta keväällä mitä teen Scorpionin kanssa. Todella liukkailla keleillähän se on hyvä kuten kuvailit ja kovilla pakkasilla Streamer suojaa, vielä kovemmilla pakkasilla (jos semmosia joskus tulee) voi ajella vaikka karvareuhka päässä kun uskaltaa ilman kypärääkin vähän ajaa.
Joo, raportoin tähän ketjuun sitten miten talvi sujuu Azubilla.
ViestiKirjoittaja sv » 13 Loka 2015, 21:41
Asiantuntijat millainen on Läskitrike ajaa talvella, etuvanteissa sähkömoottorit ja Kenda 26x4 renkaat.
Onko kuinka raskas ajaa kesällä, vauhti ei ole pääasia, vaan liikkuminen.
ViestiKirjoittaja jviirret » 14 Loka 2015, 02:43
sv kirjoitti: etuvanteissa sähkömoottorit
Silloin ei ole ongelmia etenemisen suhteen. Painoa tulee ja käyttökustannuksia kun akut eivät ole ikuisia.
sv kirjoitti: Onko kuinka raskas ajaa kesällä, vauhti ei ole pääasia, vaan liikkuminen.
Keveämmin se kesällä liikkuu kuin talvella.
ViestiKirjoittaja Wacky » 14 Loka 2015, 09:00
sv kirjoitti: Asiantuntijat millainen on Läskitrike ajaa talvella, etuvanteissa sähkömoottorit ja Kenda 26x4 renkaat.
En usko että kukaan on ajanut läskinojakkia. Tiedän yhden joka on päässyt istumaan sellaisessa. Itsellä on vain kokemus läskinojapyörästä ja se rullaa sopivilla paineilla kuin mikä tahansa maasturi.
ViestiKirjoittaja NikoK » 21 Loka 2015, 10:41
Muutama satanen nyt kokemusta Maxista. Ajamisen rentous alkaa löytyä korkealla makoillessakin. Ja vaikkei ajoasento nyt niin paljon eroa Scorpionista, niin jalatkin tarvivat vähän totutteluaikaa. Penkki on selkeästi paras millä olen ajanut. Pyörä ei ole liian korkea, 181cm pitkä olen, jalka yltää helposti maahan, jää vähän koukkuunkin. Max on noin 10% nopeampi kuin Streamerilla varustettu Scorpion. Vastatuuli tuntuu kuitenkin vähän enemmän kuin Scorpionilla. Jousitus on mukava, varsinkin takajousitus pelaa hienosti (Fox Float CTD Evo). Etuiskari (Rock Shox TK30 gold) toimii jouston alussa nihkeästi ulospäin, toisaalta kun vaimennus on tuon nihkeyden takia minimissään niin se on pomppukeppimäinen. Katson hetken korjaantuuko sisäänajolla vai joutuuko purkamaan/vaihtamaan öljyt. Kokonaisuutena Azubin runko ja tarvikkeet tuntuvat erittäin laadukkailta.
ViestiKirjoittaja NikoK » 20 Marras 2015, 08:30
Joustokeula ei ole parantunut ajamalla eikä huoltamalla. Huollon yhteydessä muutin joustomatkaksi 100mm. En löytänyt syytä nihkeydelle, muuta kuin rasvassa oli kyllä pihistelty. Kovin tarkkaan ei tullut kyllä tutkittuakaan kun oletin tämän kuivuuden olleen syynä. Nihkeä kohta on nyt noin puolivälissä joustomatkaa, kun ajaa ensimmäiseen röykkyyn jossa se joustaa tuon kohdan ohi niin se ei enää palaudu sen ohi pitkäksi. Ajelen siis kovilla paineilla ettei se joustaisi niin pitkälle...
Uuteen huoltoyritykseen en ryhdy, tilasin uuden haarukan, Magura TS6. Se on kai jäykempikin, jota ominaisuutta myös kaipailen. Kohta saa joku jatkotutkimuksiin halukas tämän RoksPoksin. Kaulaputki on kyllä todella lyhyt, että saattaapa olla roskiskamaakin. Sen siitä sai kun yritti vähän säästää...
Osaisko joku siirtää tämän ketjun Päiväkirjat -osioon ?
ViestiKirjoittaja jviirret » 20 Marras 2015, 09:28
Onkohan joustokeulan takertelulle sama syy kuin pojan pyörässä? Etukiekkon vaihdossa se jumittui puoliväliin ja pomppasi ulos kun kiekon irroitti. Tässä talvikiekossa pumput pääsee puristumaan kapeammalle kun renkan mutterit kiristää, se sai keulan toimimaan jähmeästi ja lopulta jumittamaan kokonaan. Eli pumppuja ei kestä väännättää mihinkään suuntaan renkaan akselilla tai joustohaarukka alkaa takertelemaan.
ViestiKirjoittaja NikoK » 20 Marras 2015, 10:00
ViestiKirjoittaja kuparinen » 20 Marras 2015, 11:05
jviirret kirjoitti: Onkohan joustokeulan takertelulle sama syy kuin pojan pyörässä? Etukiekkon vaihdossa se jumittui puoliväliin ja pomppasi ulos kun kiekon irroitti. Tässä talvikiekossa pumput pääsee puristumaan kapeammalle kun renkan mutterit kiristää, se sai keulan toimimaan jähmeästi ja lopulta jumittamaan kokonaan. Eli pumppuja ei kestä väännättää mihinkään suuntaan renkaan akselilla tai joustohaarukka alkaa takertelemaan.
Moottoripyörien iskareiden viritystä sivusta seuranneena voin höystää tätä... akselia päittäin puristavat pikalukot tai mutterit ovat teleskooppihaarukan turmio väärin käytettynä. Akselin puristuspituus on prikoilla trimmattava tarkkaan, ettei putkia yhtään taivuteta. Moottoripyörän haarukoissa akseli tavallisesti kiinnittyy eri lailla: akselia puristavat kourat teleskooppiputkien alapäässä kiristetään vasta kun haarukkaa on muutama kerta pomputettu pohjaan asti ja se liikkuu herkästi, akselin päissä olevat mutterit kiristetään vain "tuntumalle".
ViestiKirjoittaja NikoK » 20 Marras 2015, 18:45
Ei ollut tähän tapaukseen noin helppoa ratkaisua. Pikalinkun avaaminen ei vaikuttanut mitään.
ViestiKirjoittaja NikoK » 26 Marras 2015, 15:19
Nyt on Magura asennettu. Oi miksi oi miksi en laittanut sellaista heti. Nyt pelaa keula ja perä hienosti yhteen Ohjaustuntumakin parani, lupaus jäykkyydestä siis piti.
Jos joku haluaa tuon RoksPoksin (RockShox TK30 Gold Solo Air 80/100mm) tutkia että saako sen toimimaan jouhevasti niin se on nyt myynnissä. Kaulaputki suora 1 1/8", mittaa sillä 123mm. Hinta 5€ sisältää postimaksun ja uuden iskaripumpun joita on päässyt kertymään jo kolme.
ViestiKirjoittaja Saukki » 26 Marras 2015, 16:55
NikoK kirjoitti: Jos joku haluaa tuon RoksPoksin (RockShox TK30 Gold Solo Air 80/100mm) tutkia että saako sen toimimaan jouhevasti niin se on nyt myynnissä. Kaulaputki suora 1 1/8", mittaa sillä 123mm. Hinta 5€ sisältää postimaksun ja uuden iskaripumpun joita on päässyt kertymään jo kolme.
Olisin muuten voinut ostaa, mutta liian lyhyt kaulaputki
ViestiKirjoittaja Premnas » 03 Tammi 2016, 12:12
No joko nyt olisi jonkinlaista talviajokokemusta Azubilla kertynyt ? Mietin vaan kun asensin kaksipyöräiseen leveämmät renkaat alle niin vähän pääsi talvinojakkikuume puraisemaan, että voiskohan sitä talvea sittenkin yrittää kaksipyöräisellä. Mutta tarttisi olla toinen kaksipyöräinen, sellanen johon löytää helpommin sopivia kumeja ilman että haarukan tai vanteen mitat tulevat heti vastaan. Plus pystympi ajoasento.
ViestiKirjoittaja NikoK » 03 Tammi 2016, 19:29
Sopivaan aikaan kysyt, juuri tänään ajattelin muutenkin päivittää tätä kun oli taas uudenlainen talvikeli. Monenlaista sitä on jo ehtinyt ollakin.
Lyhyesti. Kertaakaan en ole ajanut Scorpionilla sen jälkeen kun lunta on ollut millikään. En oikein usko että ajan edes kovemmilla pakkasillakaan niinkuin aiemmin uumoilin.
Seuraavanlaisia huomioita erilaisilla keleillä:
Ennen kuin lumet tuli niin ajoin vielä Scorpionillakin jonkun verran. Sillä on kuitenkin kiva ajaa ja tuulisilla keleillä se tuntuu nopeammalta. Tuntuu, ei oikeasti ole, muttei hitaampikaan. Tuntuuko alhaalla istuen nopeus kovemmalle ? Jossain vaiheessa aion kokeilla siirtää Streamerin Maxiin.
Jääkelillä (sileähkö kuiva jää) pärjää Maxilla hyvin. Scorpionilla hauskempaa Maxissa on nyt edessä 2,1" Ice Spiker ja takana 1,75" Winter Marathon. (2,1" Ice Spikerille jäi tilaa niin vähän etten laittanutkaan sitä taakse)
Pienen sohjokelin jälkeinen matalille urille jäätynyt tie. Ei ongelmia. Siinä missä rengas meinaa vähän luistaa urasta noustessa, niin nasta nappaa kyllä kiinni.
Möykkyiseksi tallattu lumi. Tämähän on Scorpionilla todella inhottava keli, epätasaisuus lisää vastusta hirmuisesti, eikä tärinän takia ole muutenkaan mukavaa. Tällä kelillä aloin jo pohtia että renkaiden (ajourien) lukumäärää huomattavasti tärkeämpi tekijä taitaakin olla renkaan halkaisija. Max rullasi huomattavasti kevyemmin! Toki sen jousituskin on kehittyneempi kuin Scorpionissa. Vaikuttaneeko rengasurien määrä enemmän vasta lumessa..?
Tänään sitten tiivis pakkaslumi. Ajan (aurattu ei ole...) ja tuulen tiivistämää lunta pari-kolme senttiä. Johan se vastusta lisää. Syke jo nousi ja vauhti hidastui. Jälleen en olisi lähtenyt Scorpionilla. Tässäkin kelissä arvioin fiilispohjalta renkaan halkaisijan tärkeämmäksi, melko suureksi, tekijäksi kuin ajourien lukumäärän.
Jännityksellä odotan enemmän lumista keliä. Alkaako meno kuinka käärmeillä, riittääkö vetopito..? Ainakin osaan jo ajaa melko rennosti, ohjaaminen ei ole enää tönkköä, vaan enemmän sellaista "antaa pyörän viedä" -fiilistä.
ViestiKirjoittaja NikoK » 11 Tammi 2016, 17:22
Huomenna pääsee testaamaan Maxin nietosominaisuuksia. Huutosen Matti just lupaili radiossa että yöllä alkava sade saattaa tuulen avustuksella nietostaa 30-50cm täällä Uudellamaalla Ei nyt varsinaisesti liity tähän, mutta tämän hetken aatokset on että Scorpioni päätyy myyntiin viimeistään kevään tullen.